Voroneži oblast

Voroneži oblast (vene keeles Воро́нежская о́бласть) on föderatsiooni subjektina 1. järgu haldusüksus (oblast) Venemaa Keskföderaalringkonnas. Oblast moodustati 13. juunil 1934. Selle halduskeskus on Voroneži linn.​ Pindalalt on oblast Venemaa föderaalsete subjektide seas 51. kohal ja rahvaarvult on 28. kohal. Voroneži oblast piirneb siseriiklikult Belgorodi, Kurski, Lipetski, Tambovi, Saratovi, Volgogradi ja Rostovi oblastitega ning Ukraina poolt Luhanski oblastiga. Voroneži oblast asub Venemaa Euroopa osa keskses vööndis, majanduslikult soodsas asukohas, kus teedevõrk ühendab erinevaid Venemaa tööstuspiirkondi. Suure osa oblastist moodustavad metsastepid, kaguosas asuvad stepid. Oblasti valdavaks pinnaseks on viljakas mustmuld. Oblasti pindala moodustab ligikaudu kolmandiku kogu Venemaa kesk-mustmullavööndi pindalast. Oblasti ulatus põhjast lõunasse – 277,5 km ja läänest itta – 352 km. Suurim läbi oblasti voolav jõgi on Don. Selle pikkus on 1870 km, millest 530 km jääb Voroneži oblasti aladele. Teised suuremad jõed on Voroneži jõgi, Bitjug ja Hopjor. Oblastis on 28 linna ja linnatüüpi asulat. Suuremad linnad on Voronež, Borissoglebsk, Rossoš ja Liski. Oblast on jaotatud 3 linnaringkonnaks ja 31 rajooniks: Anna rajoon Bobrovi rajoon Bogutšari rajoon Borissoglebski linnaringkond Buturlinovka rajoon Ertili rajoon Gribanovski rajoon Hohholski rajoon Kalatši rajoon Kamenka rajoon Kantemirovka rajoon Kaširskoje rajoon Liski rajoon Nižnedevitski rajoon Novaja Usmani rajoon Novohopjorski rajoon Novovoroneži linnaringkond Olhovatka rajoon Ostrogožski rajoon Panino rajoon Pavlovski rajoon Petropavlovka rajoon Podgorenski rajoon Povorino rajoon Ramoni rajoon Repjevka rajoon Rossoši rajoon Semiluki rajoon Talovaja rajoon Ternovka rajoon Verhni Mamoni rajoon Verhnjaja Hava rajoon Vorobjovka rajoon Voroneži linnaringkond Elanikkonna suurus ja koosseis rahvaloenduste andmetel: 1926. aasta: 3,308 miljonit elanikku (venelasi 66,8%, ukrainlased 32,6% jt.) 1939. aasta: 3,551 miljonit (venelasi 87,6%, ukrainlased 11,3% jt.) 1959. aasta: 2,368 miljonit (venelasi 91,7%, ukrainlased 7,5% ja teised rahvused (sealhulgas 248 eestlast)) 1989. aasta: 2,466 miljonit (venelasi 93,4%, ukrainlased 4,9% ja teised rahvused (sealhulgas 109 eestlast)) 2020. aasta: 2,308 miljonit (venelasi 90,1%, ukrainlased 0,5%, muid rahvusi 105 (sealhulgas 32 eestlast)) Elanikkond suuremates linnades ja linnatüüpi asulates: Сведения о наличии и распределении земель в Российской Федерации на 01.01.2019 Оценка численности постоянного населения на 1 января 2024 г. и в среднем за 2023 г. Информационный буклет — Прокуратура Воронежской области. Приложение. Справочник статистических показателей. www.demoscope.ru, 25 сентября 2021 Демоскоп Weekly - Приложение. Всесоюзная перепись населения 1939 года. www.demoscope.ru, Дата обращения: 8 июня 2021. Всесоюзная перепись населения 1959 года. Национальный состав населения по регионам России: Воронежская область. Дата обращения: 10 июня 2021. Демоскоп. Всесоюзная перепись населения 1989 года. Национальный состав населения по регионам России: Воронежская область Дата обращения: 10 июня 2021. Итоги Всероссийской переписи населения 2020 года. Том 5 - Национальный состав и владение языками. Дата обращения: 13 октября 2023. Численность населения России, федеральных округов, субъектов Российской Федерации, городских округов, муниципальных районов, муниципальных округов...... Итоги Всероссийской переписи населения 2020 года. Voroneži oblasti koduleht Voroneži oblastis käib tulevahetus, põleb naftahoidla. delfi.ee, 24. juuni 2023. Ukraina andis löögi laskemoonalaole Voroneži oblastis. err.ee, 24. august 2024.